stanford-oval/wikipedia huggingface dataset:
Windows Metafile -haavoittuvuus
Virallinen korjauspaikka

Microsoft julkaisi virallisen korjauspaikan (saatavilla täällä) 5. tammikuuta 2006, viisi päivää luvattua aiemmin. Tämä korjauspaikka tuli asentaa muista tietoturvapäivityksistä riippumatta.
Virallinen paikka oli saatavilla Windows 2000-, Windows XP- ja Microsoft Windows Server 2003 -käyttöjärjestelmille. Windows 98 tai Windows Me -järjestelmille ei oltu julkaistu paikkaa koska Microsoft päätti, että haavoittuvuus ei ollut kriittinen näissä käyttöjärjestelmissä. (Ainoastaan kriittisiä päivityksiä tarjotaan näille järjestelmille Microsoftilta.) Muille Microsoftin käyttöjärjestelmille ei ole saatavilla paikkaa, sillä Microsoft ei tue enää niitä. Tunnettu tietoturva-asiantuntija Steve Gibson kertoo , hänen Security Now! -podcastissaan, että hänen yhtiönsä Gibson Research Corporation tekee ja antaa saataville paikan Windows 9X -järjestelmille, jos Microsoft ei itse julkaise sellaista.
Välitöntä korjauspaikkaa etsivät Windows 98 ja Windows Me -käyttäjät olivat voineet asentaa Paolo Montinin ja Eset-yhtiön (NOD32 Anti-virus -järjestelmän tekijä) tekemän paikan. Paikan oli voinut ladata vapaasti ja se toimi vanhemmissa järjestelmissä, mutta sille ei annettu toimivuustakuuta. Se on saatavilla täältä (Arkistoitu – Internet Archive).
On raportoitu, että Microsoftin virallinen paikkaus asentuisi automaattisesti vaikka järjestelmä olisi määritetty pyytämään aina vahvistusta päivitysten asentamiselle. Tästä pakkoasentamisesta seuraa tietokoneen uudelleenkäynnistäminen ja tästä voi seurata tallentamattomien tietojen häviämistä.
Muut korjaavat toimenpiteet > Hätäratkaisu

Hätäratkaisuna  28. joulukuuta 2005 Microsoft neuvoo Windowsin käyttäjiä poistamaan dll-tiedoston shimgvw.dll rekisteröinnin (joka voidaan tehdä suorittamalla komento regsvr32.exe /u shimgvw.dll Suorita-valikosta tai komentokehotteella). Tämä kutsuu kuvien esikatselua ja sen kautta tulee suurin osa hyökkäyksistä. DLL voidaan uudelleenrekisteröidä uudelleen suorittamalla regsvr32.exe shimgvw.dll kunhan vika on korjattu.
Muut korjaavat toimenpiteet > Kolmannen osapuolen paikat

Ilfak Guilfanov julkaisi kolmannen osapuolen paikkaohjelman 31. joulukuuta 2005 väliaikaisesti estämään haavoittuva funktiokutsu gdi32.dll -tiedostossa. Tämä epävirallinen paikka sai paljon julkisuutta, sillä Microsoft ei ollut julkaissut virallista paikkaa. Guilfanovin paikkaohjelma sai SANS Institute Internet Storm Centerin  suosituksen ja F-Securen suosituksen .
Suuren julkisuuden takia mukaan lukien epäsuorasti Slashdot-vaikutus  Guilfanovin WWW-sivun palvelin ylikuormittui kävijämääristä ja kaatui 3. tammikuuta 2006. Alhaallaolon aikana WMF-korjauspaikka oli saatavilla ladattavaksi lukuisista peilipalvelimista, mukaan lukien Internet Storm Centerin WWW-sivu . Guilfanovin WWW-sivu tuli takaisin 4. tammikuuta hyvin pelkistetyssä muodossa. Siellä ei ollut enää paikkatiedostoa, jotta palvelinkoneen yhteyksien kaistanleveys ei ylikuormittuisi.
Hexblog tarjosi luettelon peilipalvelimista, joista käyttäjät voivat ladata paikan ja haavoittuvuuden tarkistusohjelman, sekä MD5-tarkistussumman alkuperäiselle tiedostolle, jotta lataajat voivat varmistua ladatun tiedoston eheydestä.
Kun Microsoft julkaisi oman paikkansa, Guilfanov otti omansa pois ja patisti sivulla vierailijoita asentamaan virallisen paikan. Hänen tarkoituksena oli koko ajan kannustaa ihmisiä käyttämään tarjottua ja testattua virallista paikkaa.
Muut korjaavat toimenpiteet > Riskien vähentämistekniikat

Microsoftin mukaan heidän paikkansa poistaa viallisen toiminnallisuuden WMF-haavoittuvuuden sallivasta tiedostosta gdi32. Paikkaamattomia Windowseja käyttävä tietokoneelle suositellaan syvällistä suojausta, joka lieventää tartuntariskiä. Useat lähteet suosittelevat vähentämään seuraavia toimenpiteitä:
Käytä laitteistopohjaista (hardware) Data Execution Prevention , joka vaikuttaa kaikkiin sovelluksiin.
Aseta WMF-sovellukseksi jokin turvallinen sovellus kuten Notepad.
Älä käytä Internet Exploreria tai vähintään poista lataukset asettamalla turvallisuusasetukset korkeiksi (HIGH).
Päivitä valppaasti kaikkia virustorjuntaohjelmia. Harkitse tiheää käsin päivittämistä.
Estä kaikki WMF-tiedostot verkossasi tiedostojen header-suodatuksella.
Käytä käyttäjäkansioita, joissa on mahdollisimman vähän käyttäjäoikeuksia kuin mahdollista.
Estä kuvien lataukset Internet Explorerissa ja kaikissa muissa selaimissa.
Estä kuvien lataukset Outlook Expressissä.
Estä hyperlinkit Messengerissä.
Estä Microsoft Indexing Service Windows 2000:ssa, Windows XP:ssä ja Windows Server 2003:ssa.
Estä Google-työpöydän indeksointi, kunnes ongelma on korjattu.
Käytä eri käyttöjärjestelmää, kuten Linux tai Mac OS X, erityisesti suurten riskien toiminnoissa kuten pikaviestinnässä tai foorumien selaamisessa, jotka sallivat avatareja tai <img> -tunnisteita.
Tämän SANS Institute Internet Storm Center artikkelin mukaan jonkun muun selaimen kuin Internet Explorerin käyttäminen voi tarjota lisäsuojaa haavoittuvuutta vastaan. Asetuksista riippuen nämä selaimet voivat kysyä käyttäjältä vahvistusta ennen .wmf -lisäosan sisältävän kuvan avaamista. Tämä vähentää vain saastuneiden WMF-tiedostojen avaamisia, eikä suojaa haavoittuvuudelta. Selaimet avaavat yhä metatiedoston, jos se on naamioitu toiseen muotoon. On parempi estää kuvien lataukset kokonaan valitsemassasi selaimessa.
Lisätietoa

Microsoft Security Bulletin for novice Home Users
Microsoft Security Bulletin MS06-001
WMF FAQ - SANS Institute Internet Storm Center
Windows Security Flaw Is 'Severe' - Washington Post
Microsoft Windows WMF "SETABORTPROC" Arbitrary Code Execution - Secunian tiedote
New exploit released for the WMF vulnerability - SANS Institute Internet Storm Center
Be careful with WMF files - Ole varovainen WMF-tiedostojen kanssa, F-Secure
Example exploit (Arkistoitu – Internet Archive) - Metasploit
MSDN pages for Escape and SetAbortProc
About Ilfak Guilfanov (Arkistoitu – Internet Archive) - Ilfak Guilfanovin pieni biografia
DigiToday - WMF-hyökkäyskoodin julkaisija kritisoi virustorjujia
2K Czech

| 2K Czech |
| --- | --- |

Perustettu:  1997
Lakkautettu:  2017
Kotipaikka:  Brno, Tšekki
Toimiala:  videopeliteollisuus
Tuotteet:  videopelit
Emoyhtiö:  2K Games
Omistaja:  Take-Two Interactive
Kotisivu:  2kczech.com
Infobox OKVirheellinen NIMI-arvo: 
2K Czech (ent. Illusion Softworks) oli vuonna 1997 perustettu tšekkiläinen pelitalo. Take-Two Interactive osti Illusion Softworksin vuonna 2008, jolloin siitä tuli 2K Gamesin tytäryhtiö ja se sai nimekseen 2K Czech. Vuonna 2017 2K Czech yhdistettiin Hangar 13 -pelitaloon.
Pelit

Yhtiön kehittämiä pelejä ovat muun muassa Mafia, Mafia II, Hidden & Dangerous ja Vietcong.
Aiheesta muualla

Profiili MobyGamesissä (englanniksi)
-pelisarja
| --- | --- |
Pelisarja::   Mafia  Mafia II  Mafia III 
Liittyvät artikkelit::   2K Czech  Hangar 13
Fastlife

| Fastlife Joe Jonas |
| --- | --- | --- |

Studioalbumin tiedot
 Julkaistu: 11. lokakuuta 2011
 Tuottaja(t): Adonis, Jim Beanz, Chris Brown, Danja, Claude Kelly, Brian Kennedy, Rob Knox, Hit-Boy
 Tyylilaji: pop, electropop, R&B
 Kesto: 48.52
 Levy-yhtiö: Hollywood Records
Fastlife on yhdysvaltalaisen Joe Jonasin 21. lokakuuta 2011 ilmestynyt ensimmäinen sooloalbumi. Albumin myyntilukemat olivat pettymys (15. Billboard 200 -listalla) Jonas Brothersin suuren suosion jälkeen.[lähde? ] Albumin levy-yhtiö on Hollywood Records. Alun perin Jonasin ajatuksena oli ottaa levylle vaikutteita muun muassa Michael Bublélta, mutta levystä tulikin enemmän elektropop/R’n’B-tyylinen. Albumi on saanut nimensä siitä, että Jonasin elämä oli levyn ilmestymistä edeltävän runsaan vuoden aikana todella nopeatempoista ja hektistä. Albumilta on julkaistu singlet ”See No More” ja ”Just in Love”.
Kappaleet

All This Time – 4.27
Just In Love – 3.27
See No More – 3.53
Love Slayer – 4.05
Fastlife – 4.01
Make You Mine – 4.12
Sorry – 5.03
Kleptomaniac – 4.04
Not Right Now – 3.49
Take It And Run – 4.36
Lighthouse – 3.55
Just In Love – 3.27 (feat. Lil Wayne)
Arvostelut

AllMusic:
Aiheesta muualla

Fastlife discogs.com -sivustolla
Ferdinand II (Toscana)

Justus Sustermans, F. Medicin muotokuva
Ferdinand II (ital. Ferdinando de’ Medici; 14. heinäkuuta 1610 – 24. toukokuuta 1670) oli Toscanan suurherttua vuosina 1621–1670. Hänen pitkällä valtakaudellaan Toscanan taloudellinen ja poliittinen valta alkoi heiketä.
Medicin sukuun kuulunut Ferdinand tuli Toscanan suurherttuaksi vain 10-vuotiaana isänsä Cosimo II:n kuoltua. Aluksi valtaa käyttivät sijaishallitsijoina hänen äitinsä, Itävallan Maria Magdalena, ja hänen isoäitinsä, Lothringenin Kristiina, jotka eivät kyenneet rakentavaan yhteistyöhön. Alaikäisen Ferdinandin opiskellessa Roomassa ja Wienissä Toscanan valtiontalous ja oikeuslaitos ajautuivat huonon hallinnon vuoksi rappiolle, ja ylenmääräisiä etuoikeuksia saanut aatelisto kävi yhä itsetietoisemmaksi. Valtakuntaansa palannut Ferdinand II julistettiin täysi-ikäiseksi 17-vuotiaana vuonna 1627, mutta hän päätti edelleen jakaa vallan äitinsä, isoäitinsä ja lisäksi nuorempien veljiensä kanssa. Ferdinand toimi määrätietoisesti vuoden 1630 Firenzen ruttoepidemian aikana, mutta muuten hän ei osoittautunut valtiomiehenä edeltäjiensä veroiseksi.
Ferdinand II piti Toscanan puolueettomana kolmikymmenvuotisessa sodassa ja vuosien 1628–1631 Mantovan perimyssodassa. Hänen aikanaan Toscanan suhteet paavinistuimeen olivat ongelmalliset. Hän luovutti vuonna 1633 entisen opettajansa ja suojattinsa tiedemies Galileo Galilein pyhän istuimen tuomittavaksi tämän oppien vuoksi. Ferdinand II meni vuonna 1634 naimisiin Urbinon herttuakunnan perijättären Vittoria della Roveren kanssa, mutta koska kyseinen herttuakunta oli jo kahdeksan vuotta aiemmin liitetty Kirkkovaltioon, Ferdinand sai avioliiton seurauksena käsiinsä vain suvun irtaimen omaisuuden. Ferdinand liittoutui vuosien 1641–1644 ensimmäisessä Castron sodassa lankonsa, Parman herttua Odoardo Farnesen kanssa paavi Urbanus VIII:tta vastaan, mutta saavutetusta voitosta huolimatta rauhansopimus ei hyödyttänyt Toscanaa. Ferdinandin kuoltua vuonna 1670 Toscanan hallitsijaksi tuli hänen poikansa Cosimo III. Ferdinandin toinen poika oli kardinaali Francesco Maria de' Medici, joka peri äitinsä kautta Roveren ja Montefeltron herttuan arvon.
Ferdinand II tunnettiin myös tieteiden suosijana. Hän kannusti veljeään, kardinaali Leopoldo de’ Mediciä perustamaan vuonna 1657 tieteellisen seuran Accademia del Cimenton. Ferdinandia pidetään yhtenä lämpömittarin keksijöistä, sillä hänen johdollaan kehitettiin vuonna 1654 ensimmäinen umpinainen nestelämpömittari, joka tunnetaan virheellisesti myös Galilein lämpömittarina. Hän mahdollisesti kehitti myös ensimmäisen lauhduttamiseen perustuneen kosteusmittarin.
Aiheesta muualla

Kuvia tai muita tiedostoja aiheesta Ferdinand II (Toscana) Wikimedia Commonsissa
Faster Pussycat

| Faster Pussycat |
| --- | --- |
 Faster Pussycat (2008)
Tiedot
Tyylilaji:  hard rock, heavy metal, glam metal, industrial rock
Kotipaikka:  Los Angeles, Kalifornia, Yhdysvallat
Jäsenet:  Taime Downe, Laulu   Michael Thomas, Kitara, taustalaulu   Danny Nordahl, Basso, taustalaulu   Chad Stewart, Rummut, taustalaulu   Xristian Simon, Kitara  
Entiset jäsenet:  Brent Muscat   Kelly Nickels   Greg Steele   Brett Bradshaw   Mark Michals   Walter Adams   Frankie Banali   Eric Stacy  
Levy-yhtiö:  Elektra Records  
Aiheesta muualla
Kotisivut
Infobox OKNimi-testi OK: 
Faster Pussycat on yhdysvaltalainen glam metal -musiikkia soittava yhtye, joka perustettiin vuonna 1986 yhtyeen laulajan Taime Downen ja kitaristin Greg Steelen johdolla. Yhtyeen tunnetuimpiin hitteihin kuuluvat muun muassa "House of Pain", "Bathroom Wall", "Poison Ivy", "Nonstop to Nowhere", sekä "You're so Vain".
Historia > 1986–1988

Faster Pussycat perustettiin Los Angelesissa vuonna 1986. Yhtye on saanut nimensä Russ Meyerin klassikko elokuvasta Faster, Pussycat! Kill! Kill!. Useiden jäsenmuutosten jälkeen kokoonpanoksi vakiintui, Taime Downe (laulu), Greg Steele (kitara), Brent Muscat (kitara), Eric Stacy (basso), ja Mark Michals (rummut). Vuonna 1987 julkaistiin yhtyeen debyyttialbumi Faster Pussycat jonka tiimoilta yhtye lähti kiertueelle Eurooppaan toisen Los Angelesista kotoisin olevan yhtyeen Guns N' Rosesin kanssa, jonka jälkeen Pussycatit kiersivät lämmittelemässä monia yhtyeitä muun muassa Alice Cooper, David Lee Roth, ja Motörheadia.
Albumi ei menestynyt hyvin, mutta Pussycatit saivat paljon mainetta energisenä live-bändinä.
Historia > 1989–1990

Kaksi vuotta esikoisalbumin jälkeen ilmestyi yhtyeen menestynein albumi "Wake Me When It's Over" jolta julkaistiin singlet "Poison Ivy" ja "House of Pain". "Wake Me When It's Over" myi Yhdysvalloissa yli 500 000 kopiota ja sai RIAAlta kultalevyn.
Poison Ivystä ja House of Painista tehtiin molemmista musiikkivideot, jotka viihtyivät hyvin MTVn soitossa.
Albumit

Faster Pussycat (1987)
Wake Me When It's Over (1989)
Whipped! (1992)
The Power and the Glory Hole (2006)
Aiheesta muualla

Virallinen sivusto
Faster Pussycat Myspacessa (englanniksi)
Živilė Balčiūnaitė

| Mitalit | Mitalit | Mitalit |  |
| --- | --- | --- | --- |
|  Živilė Balčiūnaitė |  Živilė Balčiūnaitė |  Živilė Balčiūnaitė |  |
Maa:   Liettua
Naisten yleisurheilu
| EM-kilpailut  | EM-kilpailut  | EM-kilpailut  |  |
|       Hylätty | Barcelona 2010 | maraton |  |
Živilė Balčiūnaitė (s. 3. huhtikuuta 1979 Vilna) on liettualainen kestävyysjuoksija.
Barcelonan EM-kilpailuissa 2010 Balčiūnaitė alun perin voitti maratonkilpailun ajalla 2.31.14. Hänen dopingnäytteensä sisälsi kuitenkin epänormaalin määrän testosteronia ja epitestosteronia. Hän sai kahden vuoden kilpailukiellon ja menetti EM-kultansa. Hän valitti kilpailukiellostaan urheilun vetoomustuomioistuimeen, joka kuitenkin hylkäsi hänen valituksensa. Balčiūnaitė jäi toistamiseen kiinni dopingista huhtikuussa 2016 ja sai kahdeksan vuoden kilpailukiellon.
Göteborgin EM-kilpailuissa 2006 Balčiūnaitė sijoittui maratonilla neljänneksi. Olympiamaratonilla hän on ollut neljästoista Ateenassa 2004 ja yhdestoista Pekingissä 2008. Ensimmäisen kilpailukieltonsa jälkeen hän sijoittui Moskovan MM-kilpailuissa 2013 20:nneksi ja Zürichin EM-kilpailuissa 2014 27:nneksi.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 3 000 m | 9.15,12 | Tallinna | 2005 |
| 5 000 m | 15.55,05 | Ostrava | 2005 |
| 10 000 m | 32.30,48 | Tula | 2005 |
| Puolimaraton | 1.10.23 | Budapest | 2005 |
| Maraton | 2.25.15 | Tokio | 2005 |
Henkilökohtaiset ennätykset > Sisäradat

| Matka | Aika | Paikka | Vuosi |
| --- | --- | --- | --- |
| 3 000 m | 9.21,55 | Panevežys | 2001 |
AUK

AUK ja Auk voivat viitata ainakin seuraaviin:
Aliupseerikoulu tai -kurssi, AUK
The Auk, yhdysvaltalainen lintutieteellinen aikakauslehti
Alakanukin lentoasema, IATA-koodi AUK, lentoasema Alaskassa, Yhdysvalloissa
Auktsjaurin seisake, liikennepaikkalyhenne Auk,  rautatieliikennepaikka Ruotsissa
Audax UK, pyöräilyjärjestö
American University in Kosovo, Rochester Institute of Technologyn jaos
American University of Kuwait, epäkaupallinen yliopisto Kuwaitissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AUK”, voi hakea sivunnimihaulla, laajalla sivunnimihaulla tai tekstihaulla.
Etikettipaperi

Etikettipaperit ovat yleensä sellupohjaisia toispuolisesti päällystettyjä, täysliimattuja papereita. Niiden neliömassa on 65–90 g/m2. Etikettipapereita käytetään monenlaisten tuotteiden, kuten lasi- ja säilyketölkkien ja juomapullojen etiketöinnissä. Etiketit voidaan jakaa kolmeen ryhmään liimaustavan mukaan: liimattaviin, itseliimautuviin ja lämmön avulla liitettäviin etiketteihin.                
Etikettipaperin pintapuoli on päällystetty usein kahteen kertaan, ja taustapuoli on pintakäsitelty.
Etikettipaperin jatkojalostusprosesseja ovat metallointi (pinnoitus), painatus, lakkaus, preeglaus (kohotus), leikkaus, stanssaus(leikataan haluttuun muotoon) ja etiketöinti.
Jatkojalostusprosessista riippuen etikettipaperien ominaisuudet voivat olla hyvin erilaisia. Painatus tehdään tavallisesti joko syväpaino-, kohopaino- tai offsetpainotekniikalla. Nämä painatustekniikat vaativat hyvin erilaisia pintaominaisuuksia paperilta. Palautuspullon etiketillä on oltava hyvä märkälujuus.selvennä
Etiketin elinkaari

Kun etikettipaperi lähtee valmiina paperitehtaalta, tämä jalostettu tuote muuttuu muiden jalostusprosessien raaka-aineeksi.
Jalostuslaitoksessa etikettipaperi voidaan metalloida eli yleisimmin aluminoida. Metallointi tehdään tyhjöhöyrystämällä. Metalloinnilla aikaansaadaan hyvä kaasutiiveys, valotiiveys ja ulkonäkö. Etikettipaperien kohdalla tavoitteena on ulkonäön parantaminen. Metalloitavan paperin on oltava sileä ja tiivis. Yleensä metalloitavat paperit ovat päällystettyjä ja esilakattuja.
Metalloinnin jälkeen etikettipaperi painetaan ja mahdollisesti lakataan. Painatus tapahtuu joko arkki- tai rullamuodossa offsetpainokoneella tai rullamuodossa syväpainokoneella tai kohopainossa. Näiden jälkeen vuorossa on stanssaus.
Kun etikettipaperi on saatu etiketin muotoon, se voidaan etiketöidä. Modernien märkäliimausetiketöintikoneiden toimintanopeus on 80 000 pulloa/h eli 22 pulloa/s. Etiketöinnissä etiketin taustapuolelle lisätään liima, ja etiketti kiinnitetään pulloon. Lasipulloissa liimana käytetään dekstriinitärkkelystä ja kaseiinia, ja muovipulloissa kuumasulateliimoja. Välittömästi etiketin kiinnityksen jälkeen pullo kuljetetaan kuljetuslinjoja pitkin pakattavaksi.
Valmis tuote kuljetetaan kauppoihin, ja sieltä se siirtyy kuluttajille. Palautuspullot palautuvat takaisin pullotustehtaalle. Siellä ne puhdistetaan pesulaitteistossa ja etiketit kulkeutuvat poltettaviksi.
Etiketiltä vaaditaan lähinnä seuraavia ominaisuuksia:
Etiketin tärkein tehtävä on antaa informaatiota tuotteen ominaisuuksista ja herättää kuluttajassa ostoimpulssi, kun hän näkee tuotteen kaupan hyllyllä.
Etiketin tulee olla kestävä, siten että painettu informaatio säilyy läpi koko elinkaaren.
Etiketillä täytyy olla häiriötön ajettavuus sekä etiketöintilaitteistossa että pullojen pesulaitteistossa.
Etiketin pitää olla taloudellisesti kannattava, eli etiketin on oltava mahdollisimman edullinen sen toimintakyvyn kuitenkaan kärsimättä.
Etikettipaperien jatkojalostusprosessit

Yleisin jalostusprosessi on painatus, sillä kaikki etikettipaperit painetaan. Usein painettu pinta lakataan ulkonäön parantamiseksi ja suojaominaisuuksien aikaansaamiseksi. Metallointi on erikoisprosessi, jolla tähdätään etikettien tapauksessa ulkonäön parantamiseen. Tarralaminoinnissa laminoidaan etikettipaperi ja irrokepaperi liimalla, jolloin syntyy tarraetiketti.
Painatuksen ja lakkauksen jälkeen etiketit stanssataan, jonka jälkeen ne ovat valmiita etiketöintiin. Etiketöintiprosessissa etiketti kiinnitetään pullon kylkeen joko märkäliimauksella tai tarraa käyttäen.
1, 2, 3, aurinko

| 1, 2, 3, aurinko> Un, deux, trois, soleil |
| --- | --- |

Ohjaaja:  Bertrand Blier
Käsikirjoittaja:  Bertrand Blier
Tuottaja:  Patrice Ledoux
Säveltäjä:  Khaled
Kuvaaja:  Gérard de Battista
Leikkaaja:  Claudine Merlin
Tuotantosuunnittelija:  Jean-Jacques Caziot Georges Glon Théo Meurisse
Pukusuunnittelija:  Jacqueline Bouchard
Pääosat:  Anouk Grinberg, Marcello Mastroianni
Valmistustiedot
Valmistusmaa:  Ranska
Tuotantoyhtiö:  Gaumont
Levittäjä:  Netflix
Kesto:  104 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
1, 2, 3, aurinko (Un, deux, trois, soleil) on ranskalainen Bertrand Blier’n ohjaama elokuva vuodelta 1993. Se on absurdi komedia nuoren Victorine-tytön (Anouk Grinberg) kasvusta Marseillen köyhässä lähiössä psyykkisesti sairaan äidin ja juopottelevan isän (Marcello Mastroianni) varjossa ja poikajengien ahdistelemana. Grinberg näyttelee tyttöä noin kuusivuotiaasta nuoreksi aikuiseksi asti.
Näyttelijät

| 0 | 1 | 2 |
| --- | --- | --- |
|  Anouk Grinberg  | … |  Victorine   |
|  Myriam Boyer  | … |  Daniela Laspada, äiti   |
|  Olivier Martinez  | … |  pikku Paul   |
|  Jean-Michel Noirey  | … |  Maurice Le Garrec   |
|  Denise Chalem  | … |  opettaja   |
|  Jean-Pierre Marielle  | … |  yksinäinen mies   |
|  Éva Darlan  | … |  Jeanine   |
|  Claude Brasseur  | … |  paha tyyppi   |
|  Irène Tassembedo  | … |  Gladys Boigny   |
|  Patrick Bouchitey  | … |  Marcel, baarimikko   |
|  Marcello Mastroianni  | … |  Constantin Laspada, isä   |
|  Charles Schneider  | … |  kersantti Boigny   |
A. J. Green

| A>  J. Green |
| --- | --- |

Henkilötiedot
Syntynyt: 31. heinäkuuta 1988 Summerville, SC
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  94 kg
Pelipaikka:  Laitahyökkääjä
Seura
Pelinumero:  18
Seura:  Cincinnati Bengals
Sarja:  NFL
Pelaajaura
NFL-varaus:  4. varaus, 2011 Cincinnati Bengals
Pääsarjaura:  2011–
Adriel Jeremiah "A. J." Green (s. 31. heinäkuuta 1988, Summerville, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Cincinnati Bengalsissa.
Georgian yliopiston joukkueessa yliopistojalkapalloa pelannut Green oli NFL:n varaustilaisuuden neljäs varaus vuonna 2011.
1110

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

Henrik V, Pyhän saksalais-roomalaisen keisarikunnan keisari miehitti Italian.
Ristiretkeläiset valloittivat Beirutin ja Sidonin.
Fernie

Fernie voi tarkoittaa muun muassa seuraavia:
Fernie, kaupunki Brittiläisessä Kolumbiassa, Kanadassa
Mount Fernie, vuori Brittiläisessä Kolumbiassa, Kanadassa
HMS Fernie, Britannian Kuninkaallisen laivaston Hunt-luokan hävittäjä
Fernie Flaman (s. 1927), kanadalainen jääkiekkoilija
Willie Fernie (1857–1924), skotlantilainen golfaaja
Willie Fernie (1928–2011), skotlantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fernie”, voi hakea sivunnimihaulla, laajalla sivunnimihaulla tai tekstihaulla.
260

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309